108 Euroopan yhteisöjen virallinen lehti 11/Nide 29 394R0500 8.3.94 EUROOPAN YHTEISÖJEN VIRALLINEN LEHTI N:o L 64/1 NEUVOSTON ASETUS (EY) N:o 500/94, annettu 21 päivänä helmikuuta 1994, Kansainvälisen tiede- ja teknologiakeskuksen perustamista koskevan sopimuksen väliaikaisesta soveltamisesta tehdyn pöytäkirjan tekemisestä Euroopan yhteisön puolesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan sen 228 artiklan 2 kohdan ensim- mäisen virkkeen ja 3 kohdan ensimmäisen alakohdan yhtey- dessä, ottaa huomioon komission ehdotuksen, ottaa huomioon Euroopan parlamentin lausunnon('), sekä katsoo, että Euroopan yhteisön tekemä pöytäkirja mahdollistaa yhteisön tavoitteiden saavuttamisen, kunnes 27 päivänä marraskuuta 1992 allekirjoitettu sopimus Kansainvälisen tiede- ja tekno- logiakeskuksen perustamisesta tulee voimaan, ja perustamissopimuksessa ei määrätä muista kuin 235 artiklan valtuuksista tämän asetuksen antamiseksi, ON ANTANUT TÄMÄN ASETUKSEN: 1 artikla Hyväksytään Euroopan yhteisön puolesta Kansainvälisen tiede- ja teknologiakeskuksen perustamista koskevan sopi- muksen väliaikaisesta soveltamisesta tehty pöytäkirja. Pöytäkirjan teksti on tämän asetuksen liitteenä. 2 artikla Neuvoston puheenjohtaja tekee Euroopan yhteisön puolesta pöytäkirjan 1 artiklassa määrätyn ilmoituksen. 3 artikla Sovelletaan asetuksen (ETY) N:o 3955/92(?) 3 ja 4 artiklaa. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä helmikuuta 1994. () EYVL N:o C 61, 28.2.1994 Neuvoston puolesta Puheenjohtaja Th. PANGALOS () EYVL N:o L 409, 31.12.1992, s. 1